cyanic-selkie/wikianc huggingface dataset:
Elektrosensitiwiteit
Diagnose
In 2010 het 'n seltoringoperateur in Suid-Afrika op 'n openbare vergadering geopenbaar dat die toring wat nabygeleë inwoners vir hul huidige elektrosensitiwiteitsimptome blameer, ses weke voor die vergadering afgeskakel is. Dit maak dit baie onwaarskynlik dat die toring die oorsaak van die simptome was.
Roofarend
Die roofarend (Aquila rapax) is 'n groot roofvoël wat, nes alle ander arende, tot die familie Accipitridae behoort. In die verlede is gedink dat die voël nou verwant is aan die Steppe-arend, Aquila nipalensis, en die twee was voorheen as dieselfde spesie beskou. Later is 'n skeiding gemaak, gebaseer op duidelike verskille in die twee arende se morfologie en anatomie (Clark, 1992; Olson, 1994; Sangster et al., 2002).
In Engels staan die arend bekend as die Tawny eagle.
Identifikasie
'n Roofarend is ongeveer 62–72 cm in lengte en het 'n vlerkspan van 165–185 cm. Dit is 'n groot arend met 'n geelbruin bolyf en donkerbruin tot amper swart vere op sy vlerke en stert. Die laerug is bleek in vergelyking met die res van die voël. Onvolwasse voëls het nie dieselfde kontras in kleur as die volwassene s nie.
Habitat
Roofarende verkies 'n droë habitat, soos woestyne of savannas, waar hulle hul neste meestal in bome bou, maar ook op steil rotse of op die grond as dit moet.
Verspreiding
Die voël kom in die meeste dele van Afrika voor, beide noord en suid van die Sahara-woestyn en ook in die tropiese gebied van Suidwes-Asië tot en met Indië.
Voortplanting
Die wyfie lê 1 tot 3 eiers in 'n nes wat met stokkies gebou is.
Dieet
Die roofarend se dieet bestaan hoofsaaklik uit enige soort vars aas. Die roofvoël sal ook klein soogdiere vang (nie groter as 'n haas nie), of klein reptiele of voëls (nie groter as 'n tarentaal nie). Die voël steel ook graag ander roofvoëls se kos.
Roep
Alhoewel die roofarend oor die algemeen 'n stil voël is, is hy wel in staat tot 'n kraai-agtige geblaf.
WannaCry-kuberaanval
Op 12 Mei 2017 was talle gebruikers van die Microsoft Windows-bedryfstelsel oor die wêreld, asook die kritieke stelsels wat daarop staatmaak, slagoffers van die kwaadwillige WannaCrypt-sagteware. Ongeveer 230 000 rekenaars in 150 lande is geraak deur hierdie kuberaanvalle.
Rouel Beukes
Rouel Beukes (1955-) is ’n Suid-Afrikaanse operasanger (basstem) en akteur. Beukes het opera en repertoire aan die Franco Ferraris-instituut in Milaan, Italië en die Hochschule für Musik in München, Duitsland studeer. Hy het ’n belangrike rol in die vestiging van professionele opera tydens die stigting van die streeksrade vir kuns in Suid-Afrika gespeel.
Beknopte biografie
Beukes is op 3 Januarie 1955 in Krugersdorp gebore. Hy matrikuleer van Florida Hoërskool waarna hy sy diensplig voltooi en homself as 'n onderwyser bekwaam. In 1978 begin hy by Maraisburg Laerskool klas te gee, en maak hy sy operadebuut vir PACT in die rol van "Gran Sacerdote" (hoëpriester) in Verdi se Nabucco.
In 1980 wen hy die Mimi Coertse-beurs, wat hom die geleentheid bied om opera te sing in die buiteland te studeer. Hy vertrek na München, Duitsland, waar onder proff. Hanno Blaschke en Wilfried Koch by die Hochschule für Musik studeer.
Hy het sy TV-debuut reeds in die 1980 gemaak en verskyn in 2010 vir die eerste keer in 'n vollengte fliek.
Liberaal-Demokratiese Party van Rusland
Die Liberaal-Demokratiese Party van Rusland (Russies: Либерально-демократическая партия России, Liberalno-demokratitsjeskaja partija Rossii) is ’n politieke party in Rusland. Die leier sedert sy ontstaan in 1991 is die charismatiese en omstrede Wladimir Zjirinofski. Dit staan beide kommunisme en die "wilde" kapitalisme van die 1990's teen en het groot sukses behaal in die parlementêre verkiesing van 1993. In 2007 het dit 8,14% van die stemme gekry en daarmee 40 van die 450 setsels in die Doema. Tydens die verkiesing van 2011 het hulle die persentasie stemme verhoog tot 11,4%. In die 2021-verkiesing het die party 7,55% van die stemme gekry, wat die party 21 setels besorg het. Die party se beeld en organisasie is gesentreer om die persoonlikheid van Zjirinofski.
Ondanks die party se naam word dit dikwels beskryf as "nóg liberaal nóg demokraties". Terwyl die party homself beskryf as ’n hervormingsgesinde middelparty, word dit gewoonlik beskou as verregs en ultranasionalisties. Sy ideologie is hoofsaaklik gebaseer op Zjirinofski se idees van "imperiale herverowering" (’n nuwe Russiese Ryk) en ’n outoritêre visie van ’n "Groter Rusland".
Kgapamadi
Kgapamadi is 'n nedersetting in die Ehlanzeni-distriksmunisipaliteit in die Mpumalangaprovinsie van Suid-Afrika.
Dit is suidoos van Acornhoek geleë.
Antieke Olimpiese Spele
duimnael|260px|Die [[palestra by Olympia, waar stoeiers en ander atlete opgelei is.]]
Die spele is elke vier jaar gehou. So ’n Olimpiade van vier jaar het ’n manier van tydmeting geword. Tydens die spele het ’n wapenstilstand gegeld sodat atlete in veiligheid na Olimpia en terug kon reis. Die pryse vir wenners was olyfkranse. Die spele is gebruik om die Hellenistiese kultuur deur die Mediterreense gebied te versprei en dit is so belangrik geag dat politici bondgenootskappe daar sou sluit. Die spele het ook godsdienstige vierings ingesluit. Die Zeus-standbeeld van Olimpia is as een van die wonders van die antieke wêreld beskou. Beeldhouers en digters sou ook op elke spele hul werk ten toon stel.
Mbaqanga
Mbaqanga is 'n styl van Suid-Afrikaanse musiek met plattelandse Zoeloewortels wat steeds vandag musikante wêreldwyd beïnvloed.
Die styl het in die vroeë 1960's ontstaan. Dit is hoofsaaklik 'n vermenging van musiekstyle soos jazz, marabi en kwêla waarby die saxofoon en die elektriese kitaar die vernaamste instrumente is.
Clathria echinata
Clathria echinata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Tommie Meyer
Thomas William Seymour Meyer (beter bekend as Tommie Meyer) was 'n Suid-Afrikaanse rolprentvervaardiger, wat menigmaal met Jamie Uys en op sy eie onder die naam Tommie Meyer Films Suid-Afrikaanse rolprente vervaardig het.
Loopbaan as rolprentvervaardiger
Meyer is in die 1961-rolprent Doodkry is Min as akteur te sien. Hy maak sy debuut as rolprentvervaardiger in 1969 met die Afrikaanse rolprent "Die Geheim van Nantes". Hy was die vervaardiger van 30 Suid-Afrikaanse rolprente, insluitend:
Meyer se grootste en bekendste rolprent was Hoor My Lied in 1967 met akteur en sanger Gé Korsten asook aktrise en sangeres Min Shaw. In dié drama vertolk Korsten die rol van Dr David Retief, 'n singende snydokter. Sy dogter is verlam nadat die twee in 'n ernstige motorongeluk betrokke was. David se kopbeserings bring mee dat hy binne twee jaar blind sal wees. Lydia de Graaff is 'n verpleegster by die hospitaal waar Retief konsulteer. Sy was deels vir die ongeluk verantwoordelik en skuldgevoelens dryf haar om hulle te help. Sy vergesel hulle na Amerika om geld in te samel vir Marietjie se behandeling. Retief se sig versleg so dat hy later nie meer kan sien nie en dit skok Marietjie só dat sy tydens 'n opvoering opstaan en weer begin loop. Hierdie film het baie goed by die plaaslike loket gevaar en was in Engels vertaal na "Hear My Song" om internasionaal te distributeer.
Meyer se ander welbekende rolprent was "Lied in my Hart" wat uitgereik is in 1969, 'n drama in dieselfde trant maar minder suksesvol as Hoor my Lied, met Korsten en Shaw wat weer die hoofkarakters speel, asook Meyer se seun Pietie Meyer. Laasgenoemde het ook die hoofrol gespeel as Pikkie in Tommie Meyer se film met dieselfde titel, en saam met Lindie Roux in sy film Lindie.
Die fliek Die Springbok, asook die Engelse weergawe daarvan, “The Springbok”, was nog 'n welbekende asook kontroversiële fliek van Meyer. Die rolprent handel oor 'n kleurling persoon, Attie Louw (gespeel deur Eckard Rabe), wat hom as 'n blanke voordoen en aan die Universiteit van Pretoria studeer. Hy word uitgebeeld as die universiteit se rugbyheld wat vir die span van Noord-Transvaal gekies word. Sy groot aspirasie is om Springbok te word. Hierdie film het gelei tot die hofsaak Universiteit van Pretoria vs. Tommie Meyer Films, omdat die universiteit nie hul "goeie naam en waardigheid" wou laat skend nie en wat die film vir 'n ruk buite vertoning geplaas het. Tommie Meyer Films het die hofsaak gewen en die film is verder uitgereik.
Persoonlike lewe
Meyer het in 1955 getrou en in hierdie tyd 6 kinders gehad - Dina, Rina, Pietie, Tommie, Fransie, en Emsie. Meyer het uit die rolprentbedryf getree in 1994 en is op 6 November 2017 oorlede.
Chegutu
Chegutu (tot ongeveer 1982 Hartley) is 'n dorp in Zimbabwe met ongeveer 30,000 inwoners (1992). Die dorp is genoem na Henry Hartley.
Geokichla
Die Geokichla is 'n genus van voëls wat aan die familie van lysters (Turdidae) behoort. Die genus omvat ongeveer 35 spesies van medium-groot insekvretende en omivoriese voëls. Hulle is voorheen in die genus Zoothera geplaas, maar studies het gedui dat hulle 'n aparte genus vorm.
Randse Lughawe
Die Randse Lughawe (IATA:QRA, ICAO:FAGM) is 'n siviele lughawe in Germiston, Gauteng.
Dit opereer steeds vir gebruik deur ligte vliegtuie.
Harold Lang (akteur)
Harold Lang (1923 – 16 November 1970) was 'n Britse akteur en skrywer. Hy was bekend vir sy rolle in die rolprente The Franchise Affair (1951) en Dead on Course (1952), en in die televisiereeks Garry Halliday (1959).
Randse Lughawe
Voor die Tweede Wêreldoorlog
In 1917 het majoor Allister Miller op die Germiston-gholfbaan geland en gedink dat die gebied daar naby geskik sou wees vir 'n vliegveld vanweë sy ligging naby Johannesburg, die landmerk van die Victoriameer en die goed gedreineerde grond. Maar dit sou tot Februarie 1929 duur voordat die drie belanghebbende partye sou ooreenkom om 160 hektaar grond opsy te sit vir wat die Germiston Public Aerodrome genoem is. Die drie partye was die Germiston Town Council, Elandsfontein Estate Company en die Rand Refinery.
Later daardie jaar het die Germiston Town Council volle beheer verkry en verdere planne is vir die vliegveld ontwikkel toe Imperial Airways beplan het om Suid-Afrika by hul vlugskedules te voeg. Ná die betrokkenheid van die Suid-Afrikaanse regering kon hulle die lugdiens oortuig dat Johannesburg, met sy mynbou en nywerhede, hul basis eerder as Kaapstad moet wees, met Rand Refinery wat sy verfynde goud per lug wou uitvoer.
Imperial Airways het 'n £400 000 subsidie van beide die Suid-Afrikaanse en Britse regerings oor vyf jaar ontvang. In November 1929 het die Germiston Dorpsraad 'n verdere 280 hektaar gekoop vir £14 000, nadat toestemming deur die Mynkommissaris gegee is, aangesien die grond deur die Simmer- en Jack-myn besit was met die verstandhouding dat die grond as 'n myngebied herwin kan word. Om met die ontwikkeling voort te gaan, het die Johannesburgse Stadsraad en Germiston £85 000 (die ekwivalent van £5,774,000 in 2021) opsy gesit vir infrastruktuur.
Die lughawe is amptelik op 21 Desember 1931 deur die goewerneur-generaal, graaf van Clarendon, geopen en gesamentlik deur die Germiston- en Johannesburgse stadsrade besit. In 1932 het kaptein Roy Makepeace die bestuurder geword. Dit het die hoofkwartier van die Suid-Afrikaanse Lugdiens (SAL) geword toe die lugdiens se hoofkantoor op 1 Julie 1935 van Durban na die Randse Lughawe verskuif is.
Teen 1938 het die ontwikkelingskoste £200 000 bereik en verliese van £20 000 is opgeloop, 'n koste wat die Germiston Dorpsraad nie meer kon bekostig nie en het dus sy aandeel aan die Johannesburgse Stadsraad verkoop vir £106,498, met 84 ha grond wat nie gebruik is nie, herverkoop aan eersgenoemde en grond voorsien vir 'n toekomstige snelweg om by die Heidelbergpad aan te sluit. Die finale oordrag het in 1944 plaasgevind.
Vroeg in 1939 het die Unie-weermag beheer oor die Randse Lughawe oorgeneem en teen Mei 1940 is alle kommersiële vlugte beëindig. Die opleidingskole wat daar gesetel is, het vlieëniers opgelei vir die oorlogspoging en die fasiliteite is uitgebrei met vyftien bykomende loodse wat gebou is. Teen 1944 is 'n beperkte aantal binnelandse kommersiële vlugte vanaf die lughawe hervat.
Na die Tweede Wêreldoorlog
Die SAL het sy hoofkwartier in 1948 na Palmietfontein Lughawe verskuif weens beperkings op die aanloopbaanlengte by die Randse Lughawe. Nietemin het laasgenoemde vinnig gegroei nadat die Tweede Wêreldoorlog beëindig is, weens die toestroming van voormalige lugmagvlieëniers. In 1975, met 133 135 aangetekende vliegtuigbewegings was die Randse Lughawe die besigste lughawe in die suidelike halfrond.
Die eienaarskap van die lughawe het oorspronklik uit 23 private aandeelhouers bestaan en daar was baie min verandering. Die meeste van die herverkope is deur bestaande eienaars onder nuwe maatskappyname opgeneem, so daar was 'n klein toename na die huidige 25 eienaars, plus die Mayondi SEB-konsortium en die Ekurhuleni Metropolitaanse Munisipaliteit.
Randse Lughawe tans
Vandag huisves die lughawe lughuuroperateurs, vliegskole en 'n aantal vliegtuigonderhoudsfirmas, sowel as ander lugvaartverwante ondernemings. Huurvlugoperateur "Phoebus Apollo Aviation" het sy hoofkwartier by Rand; die lughawe is ook die tuiste van die "Flying Lions" kunsvliegspan.
Die Suid-Afrikaanse Lugdiens het 'n Boeing 747-200 en 'n Boeing 747SP aan die Suid-Afrikaanse Lugdiens Museumvereniging geskenk wat op die lughawe te sien is. Die museum besit ook 'n Boeing 737-200, twee DC-4's, 'n DC-3, Vickers Viking, Lockheed Lodestar, Lockheed L1649 Starliner, DH Dove en talle ander uitstallings. Die lughawe bied ook 'n jaarlikse lugskou aan.
Cara Theobold
Cara Theobold (gebore 8 Januarie 1990) is 'n Engelse aktrise. Sy is bekend vir haar rolle in die rolprent Ready Player One (2018) en in die televisiereekse Downton Abbey (2010) en Crazyhead (2016).
Ga-Josepha
Ga-Josepha is 'n nedersetting in die Ehlanzeni-distriksmunisipaliteit in die Mpumalangaprovinsie van Suid-Afrika.
St. George’s, Grenada
St. George’s is die hoofstad en grootste stad van Grenada, 'n eilandnasie in die Karibiese See. Die stad is aan die weskus van die eiland Grenada, dié land se grootste eiland, geleë. Die stad het in 2012 'n bevolking van 33 734 gehad. St. George’s is in 1650 deur Franse gestig.
Ga-Josepha
Dit is suidoos van Acornhoek geleë.
St. George’s, Grenada
Tydens die Krieketwêreldbeker 2007 is St. George’s se Queen’s Park vir ses wedstryde ingespan.
Lochuizen
Lochuizen is ’n nedersetting in die munisipaliteit Berkelland in die provinsie Gelderland in Nederland.
Orkney, Skotland
Orkney (Skots-Gaelies: Àrcaibh; Engels: Isles of Orkney of Orkney Islands, [ˌɔːknɪˈaɪləndz]; Oudnoors: Orkneyjar; byvoeglike naamwoord: Orkadies, afgelei van die verouderde benaming Orkade) is 'n Skotse eilandgroep wat uit die hoofeiland Mainland en naastenby 100 kleiner eilande bestaan. Orkney word deur die Pentland Firth noord van Caithness van die Skotse vasteland geskei en in die noorde lê Shetland. Die grootste nedersetting en administratiewe sentrum is Kirkwall. Orkney is tussen die Noorse See in die noorde en die Noordsee in die suide geleë; albei behoort tot die Atlantiese Oseaan.
In administratiewe opsig vorm Orkney een van die 32 raadsgebiede (council areas) van Skotland en 'n kiesafdeling van die Skotse parlement.
Orkney word reeds sowat 5 500 jaar lank deur mense bewoon. Die eerste bewoners was Neolitiese stamme en later Pikte totdat die eilandgroep in 875 ná 'n Wiking-inval deur Noorweë geannekseer en deur Noorse setlaars gekoloniseer is. In 1472 is Orkney deur die Skotse Kroon geannekseer nadat 'n bruidskat nie betaal is nie.
Orkney behels sommige van die oudste en bes-bewaarde argeologiese plekke uit die Jongsteentydperk, en die "Hart van die Neolitiese Orkney" is deur Unesco tot wêrelderfenisgebied verklaar. Na Orkney is die Suidelike Orkneyeilande, 'n Britse oorsese gebied in die Suid-Atlantiese Oseaan genoem.
Etimologie
Die eerste historiese verwysing na die eilandgroep dateer uit die 1ste eeu n.C. - die geograaf Claudius Ptolemaeus (90-168) het die eilande Orcades genoem. Hierdie term is afgelei van die ou Gaeliese naam Insi Orc of "Eiland van die Orcs" (die term orc verwys na 'n jong vark of wildevark).
Toe die Noorse Wikings hulle op die eilande gevestig het, het hulle die woord orc as orkn vertolk – die Oud-Noorse term vir robbe. Saam met die agtervoegsel -ey (wat "eiland" beteken) is die Oud-Noorse naam Orkneyjar gevorm, wat in Engels later tot Orkney verkort is.
Geografie
Die seestraat Pentland Firth skei Orkney van die Skotse vasteland. Die firth is tussen Brough Ness op die eiland South Ronaldsay en Duncansby Head in Caithness sowat 11 kilometer wyd.
Orkney lê tussen 58° 41' en 59° 24' Noord, en 2° 22' en 3° 26' Wes en strek oor 'n afstand van 80 kilometer vanuit die noordooste in suidwestelike rigting en 47 kilometer vanuit die ooste in westelike rigting. Die eilandgroep beslaan 'n totale oppervlakte van 990 vierkante kilometer. Met die uitsondering van sommige steil sandsteenberge en rotswande in die weste van die groter eilande bestaan die argipel hoofsaaklik uit laagliggende gebiede.
Hoy is die mees bergagtige eiland, en hier verrys ook die hoogste bergpiek van Orkney, Ward Hill (481 meter). Die enigste ander eilande met noemenswaardige berge is die hoofeiland Mainland (een van sy twee hoogste bergspitse met 268 meter heet toevallig ook Ward Hill, die ander Wideford Hill), en Rousay.
Byna alle eilande het lochs of mere; die grootstes is The Loch of Harray en The Loch of Stenness op Mainland. Orkney se riviere is eerder stroompies wat die hoër geleë gebiede dreineer. Die eilandgroep word behalwe vir die weste van Mainland, Hoy en Rousay deur 'n ruwe, onreëlmatige kuslyn gekenmerk, en die eiland word deur seestrate, wat plaaslik sounds of firths genoem word, van mekaar geskei. Net noordoos van Hoy is die term Bring Deeps gebruiklik. Suid van Mainland lê Scapa Flow, 'n natuurlike hawe waar sedert die Wiking-tydperk groter vlote aangedoen het en waar die Duitse Vloot homself in 1919 ná die einde van die Eerste Wêreldoorlog gesink het. Die Fall of Warness, wat onder meer bekend staan vir sy getyekrag-toetsaanleg lê suidwes van Eday.
NG gemeente Blyvooruitzicht
Die NG gemeente Blyvooruitzicht was 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal).
Orkney, Skotland
Geografie
Die eilande se name dui gewoonlik hul landskapsvorme aan: Die Noorse uitgang -ey, wat in Engels na -a of -ay verander het en letterlik "eiland" beteken, verwys na die groter eilande; eilandjies het die uitgang -holm, terwyl daar na geïsoleerde rotse as skerries verwys word.
NG gemeente Blyvooruitzicht
Die gemeente is in 1951 gestig. Die kerkgebou is geleë by Towerweg, Blyvooruitzicht. In 2013 was ds. M.J. Steyn die leraar, maar nadat hy die gemeente verlaat het, was dit einde 2015 vakant. Daar was in 2013 91 doop- en 237 belydende lidmate. Die gemeente is ingelyf by Carletonville, wat op sy beurt met Oberholzer-Wes as Carletonville-Wes saamgesmelt het.
Orkney, Skotland
Geografie
Die seestrome van Orkney se getye (wat plaaslik races of roosts genoem word) word deur hul hoë spoed gekenmerk. Draaikolke kom gereeld voor, en hul stormagtige waters hou 'n bedreiging vir kleiner bote in.
Die opvallendste kenmerk van Orkney se flora is die gebrek aan bome wat onder meer aan die sterk winde te danke is. Nogtans lewer die voorkoms van turf die bewys dat die eilande vroeër wél bebos was. Die ontbossing was 'n mensgemaakte ramp wat die argipel waarskynlik nog voor die Jongsteentydperk getref het aangesien die steenargitektuur van vroeë nedersettings soos Skara Brae reeds bewys lewer vir die skaarste aan timmerhout.
Klimaat
Danksy die invloed van die warm Golfstroom word Orkney deur 'n gematigde, maar vogtige seeklimaat gekenmerk. Die Golfstroom vloei in noordoostelike rigting aan die wateroppervlak van die Atlantiese Oseaan en bring ook warm lugmassas uit die gebied van die Golf van Meksiko saam sodat Orkney se gemiddelde temperature nie sy noordelike ligging weerspieël nie.
Die verskil tussen die gemiddelde temperature van somer en winter beloop minder as 10 °C – gedurende die relatief matige winters daal die kwik tot 'n gemiddelde temperatuur van tussen 5 en 6 °C, terwyl in die somer 'n gemiddelde van 15 °C aangeteken word. Maksimum-temperature is nie hoër as 19 °C nie.
Sonnedou
Sonnedou verwys na 'n klas van plante (Drosera) wat met sy amper 200 soorte, die tweede grootste genus vleisvretende plante vorm. Kenmerkend is die blare wat gomkliere besit en waardeur prooi gelok en gevang word. So kan dié plante ook in voedingstofarme grond gedy.
Beide die botaniese naam (van die Antieke Grieks δρόσος: drosos = "dou, doudruppels") sowel as die Afrikaanse naam, verwys na die glansende druppels gom wat op die blare voorkom.
Die genus is amper wêreldwyd verspreid. Hoof-verspreidingsgebiede is Australië, Suid-Amerika en Suid-Afrika. Talle soorte word deur menslike uitbreiding en aktiwiteite bedreig, terwyl enkeles as troetelplante aangehou word.
Bruinslangarend
Die bruinslangarend (Circaetus cinereus) is 'n arend en roofvoël. Die voël kom in die noorde van Suid-Afrika, Zimbabwe en die ooste van Botswana voor. In Engels staan die bekend as die Brown Snake-eagle.
Identifikasie
Die voël word 70 tot 75 cm lank, weeg 1.6 tot 2.4 kg en het 'n vlerkspan van 1.6m. Dit is 'n groot arend, is effe donkerbruin met geel oë en daar is skerp, afgetekende dwarsstrepe oor die stert en die bene is liggrys en ongeveer. Die arend kan met die swartborsslangarend verwar word en sootrgelyk meer soos die berghaan. Die geslagte lyk eenders. Die jong voël lyk amper soos die volwassenes maar het ligte rande aan die rug- en vlekdekvere wat hom effens geskub laat lyk.
May Allison
May Allison (14 Junie 1890 – 27 Maart 1989) was 'n Amerikaanse aktrise. Sy was bekend vir haar rolle in die rolprente The Governor's Lady (1915), Fair and Warmer (1919), Youth for Sale (1924), en The Greater Glory (1926).
Sonnedou
Kenmerke
Sonnedou-soorte is selde eenjarige en meestal meerjarige kruidagtige plante, rosette-vormend, regopstaande of klimplante met 'n groeihoogte van een tot eenhonderd sentimeter. Klimmende sonnedou-soorte kan egter nog langer word, meer as 3 Meter is al berig (Drosera erythrogyne).
Hulle kan aantoonbaar 'n ouderdom van oor die 50 jare bereik. Die genus is vir die opname van stikstowwe deur insekte gespesialiseer, veral by die dwergsonnedou-soorte waar die nitraatreduktase ensiem wat plante normaalweg vir die opgaar van grondverwante nitraat benodig, totaal afwesig is.
Raphia
Raphia is ’n genus van 22 spesies palms wat inheems aan tropiese streke van Afrika, veral Madagaskar, is. Een spesie (R. taedigera) kom ook in Sentraal- en Suid-Amerika voor.
R. taedigera is die bron van raffia, vesels van die blare wat vir weefwerk gebruik word. Dié spesie dra ook ’n vrug.
Die bome word tot 16 m hoog en is bekend vir hul saamgestelde veeragtige blare, die langste in die planteryk; die blare van R. regalis word tot 25 m lank en 3 m breed. Die plante blom net een keer en gaan dood wanneer die sade ryp is.
Spesies
duimnael|245px|Vrugte van die raffiapalm (Muséum de Toulouse).
Raffiavesels
duimnael|180px|Voorbeeld van ’n artikel wat van raffiavesels gemaak kan word.
Raffiavesels word algemeen gebruik om mandjies, plekmatjies, hoede, skoene en ander artikels van te maak. Die vesels kom aan die onderkant van die blare voor. Dit word afgetrek en kan dan gekleur en geweef word.
Violet
Violet (vernoem na die blom; sien viooltjie) verwys na enige van 'n groep rooierig-blou of blouerig-pers kleure. Spesifiek verwys dit na die kleur van lig op die rand van die sigbare spektrum aan die kortgolflengte kant.
Ware spektrale violet kan nie op 'n rekenaarskerm voortgebring word nie. Jy kan die kleur sien deur byvoorbeeld na die refleksie van 'n buislig in 'n CD te kyk.
Sien ook: Ultraviolet.
Kleurkoördinate
Volgens verskeie kleurskemas word violet as volg (slegs by benadering) voorgestel:
RW114
RW114 (rekenaarwetenskap 114) is 'n inleidende vak in rekenaarwetenskap wat aan die Universiteit Stellenbosch aangebied word. Die kursus dek basiese beginsels en word aangebied met eenvoudige toepassings in die wetenskap, ingenieurswese, en handel in gedagte. Algoritmiese probleemoplossing en die grondbeginsels van programmering word in RW114 bespreek en die kursus eindig met 'n inleiding tot objekgeoriënteerde programmering. Die programmeertaal waarin RW114 aangebied word, is Java. Die kursus omvat weeklikse praktiese take en een projek. RW114 vereis nie dat studente enige kennis van programmering het nie.
Lucky Dube
Lucky Philip Dube (3 Augustus 1964 – 18 Oktober 2007) was 'n Suid-Afrikaanse reggae-musikant. Hy het oor 25 jaar 22 albums in Zulu, Engels en Afrikaans opgeneem en was Suid-Afrika se grootste reggae-verkoper. Hy is op die aand van 18 Oktober 2007 in Rosettenville, 'n voorstad van Johannesburg, vermoor.
Dube is op 3 Mei 2008 tydens die 14de Suid-Afrikaanse Musiektoekennings vereer vir 'n leeftyd se bydrae tot plaaslike musiek.
Harry Bruins-Lich
Harry Bruins-Lich was die direkteur van openbare parke in Pretoria vanaf 1942 tot sy aftrede in 1967. Hy ontwerp 'n aantal van Pretoria se mooiste parke, en verteenwoordig Suid-Afrika by dié land se eerste oorsese blomme-uitstalling in Parys, 1964. Hy was ook verantwoordelik vir die aanplanting van die wit jakaranda bome in Pretoria.
Afrikanerbond (party)
Die Afrikanerbond was 'n belangrike Kaapse politieke party in die laaste kwart van die 19de eeu en tot en met Uniewording. Hierdie politieke party moet nie verwar word met die latere Afrikanerbond (kultuurorganisasie) nie. Laasgenoemde is die voortsetting van die eertydse geheime Afrikaner Broederbond.
Dubbelbandslangarend
Die Dubbelbandslangarend (Circaetus fasciolatus) is 'n arend en skaars standvoël wat in die oostelike hooglande van Afrika, in woude en boomveld gevind word. In Engels staan die voël bekend as die Southern Banded Snake-eagle.
Afrikanerbond (party)
Stigting
Die Afrikanerbond (politieke party) is op 20 Junie 1879 deur S.J. du Toit, redakteur van Di Patriot, in die Paarl gestig. Op hierdie datum verskyn die naam Afrikanerbond vir die eerste keer as 'n opskrif in Di Patriot se hoofartikel. Hierdie politieke party het aanvanklik weinig sukses geken. In 1880 is slegs 3 takke gestig in Hopetown, Calvinia en Petrusville. Tussen 1881 en 1882 het dit egter baie vinnig gegroei as gevolg van die Eerste Vryheidsoorlog. Teen die einde van 1883 was die Afrikanerbond die grootste politieke party in Suid-Afrika. Die doelwit van die Afrikanerbond was die "Verenigde State van Suid-Afrika".
Dubbelbandslangarend
Identifikasie
Die voël is 54 to 58 cm lank, weeg 920 tot 1100g en het 'n vlerkspan van 1.2m.
Afrikanerbond (party)
Nuwe Voorsitter
In 1878 het Onze Jan Hofmeyr die Zuidafrikaansche Boeren Beschermings Vereeniging (ZABBV) gestig om op te kom vir die belange van die boere in die Kaap. Tussen 'Onze Jan' en S.J. du Toit het daar onenigheid ontstaan. Hofmeyr was ten gunste van Nederlands as taal vir die Afrikaners en Du Toit was ten gunste van Afrikaans as taal vir die Afrikaners. Hofmeyr was bang dat die steun vir Du Toit te groot sou word. Op 28 Oktober 1882 het 'Onze Jan' 'n vereniging gestig met die naam Afrikanerbond in Kaapstad met homself as voorsitter. Hierna het hy hom beywer vir die samesmelting tussen die twee Afrikanerbonde. Op 2 November 1882 is hy as voorsitter verkies van die nuwe Afrikanerbond. Hofmeyr het dit nie daar gelaat nie, maar hom ook beywer vir die samesmelting tussen die ZABBV en die Afrikanerbond. Op 24 Mei 1883 te Richmond, smelt die Zuidafrikaansche Boeren Beschermings Vereeniging se 16 takke saam met die 116 takke van die Afrikanerbond onder die voorsitterskap van Onze Jan Hofmeyr en die naam Afrikanerbond.
Aan bewind
In 1895 het die Jameson-inval 'n einde gebring aan die bondgenootskap tussen die Bond en Rhodes, hoewel dit in 'n groot mate die steun van John X. Merriman en ander vooraanstaande Engelssprekende leiers behou het. In 1898 het die Bond aan bewind gekom in die Kaapkolonie met William Philip Schreiner, broer van Olive Schreiner, as eerste minister.
Die Bond het net twee jaar aan bewind gebly, want in 1900 is dit deur erge interne verdeeldheid getref vanweë die Tweede Vryheidsoorlog. Die party het as opposisie aangebly tot 1908, toe sy leiers, Jacobus Wilhelmus Sauer en sir Nicholas Frederick de Waal en andere in die kabinet van John X. Merriman ingesluit is.
Unie van Suid-Afrika
Die Bond het 'n belangrike rol gespeel by die totstandkoming van die "Unie van Suid-Afrika". Op 7 Desember 1911 het die party ontbind en het die oorblywende partylede opgegaan in die opposisiepartye, naamlik Het Volk in Transvaal, die Orangia Unie in die Vrystaat, die Volksvereniging in Natal en die Suid-Afrikaanse Party (SAP) in die Kaap. As sodanig was die Bond die voorloper van die Suid-Afrikaanse Party wat die Unie tot 1924 geregeer het en, as samestellende deel van die Verenigde Party, weer van 1933 tot 1948. Met dié trotse geskiedenis kan die Bond selfs beskou word as 'n voorloper van die Demokratiese Alliansie omdat dié party deels ontstaan het uit die Progressiewe Party, wie se stigters in 1959 van die V.P. af weggebreek het.
Woodside Petroleum
Woodside Petroleum Limited is 'n ru-olie-eksplorasie- en ontginningsmaatskappy. Dit is 'n openbare maatstkappy wat op die Australiese Aandelebeurs genoteer is met sy hoofkantoor in Perth, Wes-Australië.
Geskiedenis
Woodside is in 1954 gestig met die naam Woodside (Lakes Entrance) Oil Co NL. Die maatskappy is vernoem na die dorp Woodside in Victoria in Australië wat naby aan die gebied is waar die maatskappy aanvanklik sy soektog vir olie van stapel laat stuur het.
Woodside se soektog na olie op land en in die see langs Victoria het tien jaar lank onsuksesvol voortgeduur. In 1963 is eksplorasieregte aan die maatskappy toegeken vir 'n groot deel van die see noordwes van Australië in 'n gebied wat bekend staan as die North West Shelf. Boorgate in die gebied het gelei tot die ontdekking van groot olie- en gasfondse insluitende by Scott Reef (nou bekend as Torosa), North Rankin en Angel in 1971 en Goodwyn in 1972.
Aardrykskunde
Aardrykskunde of geografie (Grieks: γεωγραφία geografia) is die wetenskaplike studie van die liggings- en ruimtelike variasies in beide die fisiese en menslike verskynsels op Aarde. Antieke boeke verwys alreeds na hierdie vak, onder andere die boek Geographia deur Klaudios Ptolemaios (2de eeu).
Woodside Petroleum
Geskiedenis
Woodside is een van Australië se grootste maatskappye. Die maatskappy het tans meer as 3000 mense in hul diens in verskeie wêrelddele. Die maatskappy het 'n markkapitalisasie van AUD 30 Miljard en hul reserwes met ingang Desember 2006 het 1,58 miljard olie-ekwivalente vate beslaan. Shell Australië het 'n 34% aandeelhouding in Woodside.
Bedrywe
Binne Australië bedryf Woodside die North West Shelf Venture wat bestaan uit 'n aantal gas en gas-kondensaat velde ter see insluitende Goodwyn en North Rankin. Gas word ontgin en deur 'n pyplyn na Karratha gelei waar dit verwerk word vir Australiese en uitvoermarkte. Die maatskappy het ook die Legendre olieveld buite Karratha bedryf maar het al sy belange daarin aan Exxonmobil verkoop. Woodside is tans die hoofaandeelhouer en bedryfsmaatskappy van die Enfield olieveld in die see langs die kus van Exmouth in Wes-Australië, die Laminaria-Corallina olieveld in die see langs die kus van Noord-Australië en die Thylacine en Geographe gasvelde in die see langs die kus van Victoria in Suid-Australië.
Aardrykskunde
Geskiedenis van aardrykskunde
Vanaf die antieke tyd het die Egiptenare en Babiloniërs hul omgewing verken: Koning Pepi II het 'n dwerg uit die land Punt (Somalië?) laat kom en later het koningin Hatshepesut ook 'n gesantskap gestuur om met díé Afrika-land handelsbetrekkinge aan te gaan. Nog later het farao Nekau II ses skepe om die Kaap gestuur wat in 594 v. C. weer na Egipte teruggekeer het. Ook die Fenisiërs het tot ver buite die Straat van Gibraltar ontdekkingsreise aangepak.
Woodside Petroleum
Bedrywe
Eksplorasie en ontwikkelings duur ook voort in 'n aantal streke buite Australië insluitend die Golf van Meksiko in die V.S.A.
Christendom in Duitsland
Teen die einde van 2009 was sowat twee derdes van die Duitse bevolking Christene, waarvan 24,2 miljoen lidmate van die Evangelies-Lutherse en 24,9 miljoen lidmate van die Rooms-Katolieke Kerk.
Woodside Petroleum
Bedrywe
Woodside het in September 2007 aangekondig dat hulle hul belang in die Chinguetti olieveld in see langs Mauritanië aan Petronas gaan verkoop.
Aardrykskunde
Geskiedenis van aardrykskunde
In die biblioteek van Ashurbanipal is beskrywings gevind van die omringende lande tesame met hul fauna en flora. Talle beskrywings van stede en dorpe se afstand is in 'dubbelure' (dus ongeveer 10 km) aangedui. Daar is ook 'n primitiewe kaart van die bekende wêreld, asook van die stad Nippur, wat argeoloë baie gehelp het.
Die Grieke is egter bekend as die eerste beskawing wat aardrykskunde aktief as 'n wetenskap en 'n filosofie verken het met belangrike bydraers wat Thales van Milete, Herodotus, Eratostenes, Hipparkus, Aristoteles, Dikarkus van Messana, Strabo en Ptolemeus. Die Romeine het nuwe tegnieke tot die vakgebied toegevoeg met die optrek van kaarte soos hulle nuwe lande verken het. Een van hierdie tegnieke was die periplus, 'n beskrywing van die hawens en landingstroke wat 'n seevaarder langs die kuslyn sou teëkom; twee vroeë voorbeelde wat behoue gebly het is die periplus van Hanno die Navigator van Carthago en 'n Periplus van die Eritrese see, wat die kuslyn van die Rooisee en die Persiese Golf beskryf.
Woodside Petroleum
Kritiek
In Februarie 2006, het die Mauritaniese regering onder leiding van Ely Ould Mohamed Vall die wysigings in die oliekontrak wat deur die voormalige outoritêre leier, Maaouya Ould Sid'Ahmed Taya met Woodside Petroleum gesluit is. In 2004 het Woodside ingestem om VS$ 600 miljoen te belê in die ontwikkeling van Mauritanië se Chinguetti aflandige projek. Die omstrede wysigings, wat volgens die Mauritaniese owerhede geteken is "buite die wetlike raamwerk van normale praktyk, tot groot nadeel van ons land", sal Mauritanië soveel as $200 miljoen per jaar kos alvorens BBC News. Die Australiese Federale Polisie het Woodside in Junie 2006 ondersoek weens aantygings van omkopery en korrupsie in Mauritanië volgens die Sydney Morning Herald. Die AFP het bevind dat die maatskappy onskuldig was aan enige wandade in Mei 2008.
Aardrykskunde
Geskiedenis van aardrykskunde
Tydens die Middeleeue het Arabiere soos Idrisi, Ibn Battuta en Ibn Khaldun die Romeinse tegnieke voortgesit en nuwe tegnieke ontwikkel.
Woodside Petroleum
Kritiek
Woodside Petroleum probeer tans om antieke rotstekeninge uit die Burrup skiereiland in Wes-Australië te laat verskuif om toegang te verkry tot 'n natuurlike gasreserwe daar.
Christendom in Duitsland
Daar is groot verskille tussen die nuwe en ou deelstate wat verbintenis met een van die twee tradisionele hoofkerke betref. In die vroeëre Duitse Demokratiese Republiek is aanvanklik politieke druk op mense uitgeoefen om kerklidmaatskap en betrokkenheid by Christelike organisasies te beëindig. In latere jare het kerklidmaatskap skerp gedaal omdat ouers hul kinders nie meer laat doop het nie. So is 'n groot persentasie inwoners van die nuwe deelstate tans ongebonde.
In Wes-Duitsland is ontevredenheid met kerkbelasting, amptelike kerkbeleid en leerstellings asook onthullings oor seksuele misbruik van minderjariges in Rooms-Katolieke instellings en ander skandale van die hoofredes vir dalende lidmaatgetalle. Volgens meningspeilings het 'n kwart van Duitse Rooms-Katolieke lidmate reeds oorweeg om die kerk te verlaat.
Kerkbelasting op persoonlike inkomste word in Duitsland deur die staat gehef. Enige kerk wat homself as publiekregtelike liggaam laat registreer, mag 'n sodanige ooreenkoms met die belastingowerheid aangaan. Intussen het ook Jehovah se Getuies hierdie status gekry, maar hef tans nog geen kerkbelasting op inkomste van hul lidmate nie.
Woodside Petroleum
Kritiek
Wes-Australië es Burrup skiereiland het die wêreld se grootste gebied met rotstekeninge en bevat rotstekeninge van wêreldwye belang wat moontlik terugdateer tot sowat 30 000 jaar gelede, en sluit ook een van die eerste afbeeldings van die menslike gesig in die geskiedenis.
Aardrykskunde
Geskiedenis van aardrykskunde
Na die reise van Marco Polo het belangstelling in aardrykskunde deur die hele Europa versprei. Die groot ontdekkingsreise van die 16de en 17de eeue het die begeerte vir akkurate aardrykskundige besonderhede en meer vaste teoretiese fondamente, laat herleef. Die Geographia Generalis deur Bernhardus Varenius en Gerardus Mercator se wêreldkaart is puik voorbeelde van die wetenskaplike aardrykskunde wat in die tyd ontstaan het.
Teen die 18de eeu is aardrykskunde as 'n onderskeibare dissipline in eie reg erken en het deel geword van tipiese kurrikulums van universiteite. Tydens die afgelope twee eeue het die hoeveelheid kennis en die beskikbare gereedskap 'n ontploffing beleef. Daar bestaan 'n sterk verband tussen aardrykskunde en die geologiese en plantkundige wetenskappe.
Aardrykskunde het tydens die 20ste eeu in die westerse wêreld deur vier hoofontwikkelingstadia gegaan: omgewingsdeterminisme, streeksgebonde aardrykskunde, die kwantitatiewe omwenteling en kritiese aardrykskunde.
Woodside Petroleum
Kritiek
Daar is beweer dat die intense beïnvloeding deur Woodside Petroleum bygedra het tot die besluit van die Australiese kabinet om nie die verhandeling van emissies in Augustus 2000 goed te keur nie.
Christendom in Duitsland
Die immigrasie van nie-Christelike buitelanders het die persentasie Christene verder laat daal. Tans is in Wes-Duitsland 71 persent en in Oos-Duitsland 22 persent van die bevolking lede van Christelike kerke. Ten opsigte van die hele Duitsland is die persentasie dus 62 persent.
Die tradisionele strukture van die twee groot volkskerke het ondanks die uiteenlopende ontwikkeling steeds bewaar gebly. Kinders van Christelike ouers word tydens die eerste lewensjaar gedoop om sodoende lidmate van die kerk te word. Die Evangelies-Lutherse en Rooms-Katolieke speel daarnaas 'n beduidende rol in die onderwysstelsel, op kulturele gebied en as welsynorganisasies. Christelike waardes en sosiale etiek bly rigtingwysend vir die hele samelewing.
Aardrykskunde
Geskiedenis van aardrykskunde
Omgewingsdeterminisme is die teorie dat mense se fisiese, geestelike en morele gewoontes direk deur hulle natuurlike omgewing beïnvloed word. Prominente omgewingsdeterministe het Carl Ritter, Ellen Churchill Semple en Ellsworth Huntington ingesluit. Gewilde veronderstellings het onder andere ingesluit: "die hitte maak die bewoners van die tropiese gebiede lui" en gereelde veranderinge in barometriese druk maak die bewoners van die gematigde breedteliggings meer vlug van verstand"
Omgewingsdeterministiese aardrykskundiges het gepoog om die studie van sulke invloede wetenskaplik te maak. Rondom 1930 is hierdie gedagtegang oor die algemeen verwerp vanweë die gebrek aan basis daarvoor asook vir die (dikwels bevooroordeelde) veralgemenings. Die deterministe bly vandag nog vir aardrykskundiges 'n verleentheid en lei tot skeptisisme jeens enige stellings of teorieë wat die invloed van die omgewing op kulture probeer verduidelik (soos byvoorbeeld die teorieë van Jared Diamond).
Streeksgebonde aardrykskunde het die herbevestiging verteenwoordig dat die geskikte onderwerp van studie vir die vak gaan oor ruimte en plek. Streeksgebonde aardrykskundiges het gefokus op die versameling van beskrywende inligting oor plekke, sowel as die korrekte metodes vir die opdeel van die aarde in streke. Die filosofiese grondslag vir hierdie veld is gelê deur Richard Hartshorne.
Austin Leigh
Austin Leigh is 'n Britse akteur en vervaardiger. Hy is bekend vir sy rolle in die rolprente Brigadier Gerard (1915), Beau Brocade (1916), Adventures of Captain Kettle (1922), en Old Bill Through the Ages (1924).
Aardrykskunde
Geskiedenis van aardrykskunde
Die kwantitatiewe omwenteling was aardrykskundiges se poging om hul wetenskap te herdefinieer in die nadraai van lansering van Spoetnik 1. Daardie geslag aardrykskundiges het verklaar dat die werklike doel van aardrykskunde was om die algemene wette oor ruimtelike rangskikking en verskynsels gaan. Hulle het die positivisme as filosofie uit die natuurwetenskappe aangeneem en wiskunde, veral statistiek— gebruik as 'n manier om vermoedes te toets. Die kwantitatiewe omwenteling het die grondslag gelê vir die ontwikkeling van geografiese inligtingstelsels (GIS).
Metodiek
Ruimtelike verwantskappe is belangrik vir hierdie sinoptiese wetenskap en kaarte as gereedskap speel 'n sleutelrol. Klassieke kartografie is onlangs aangevul deur die moderne benadering tot geografiese analise, naamlik die rekenaargebaseerde geografiese inligtingstelsels.
Aardrykskundiges gebruik vier verwante benaderings:
Fisiese geografie
Hierdie vertakking fokus op Aardrykskunde as 'n Aardswetenskap en maak gebruik van biologie om die wêreld se flora en fauna verspreidingspatrone te verstaan en wiskunde en fisika om die beweging van die aarde en verwantskappe met ander hemelligame in die sonnestelsel te verstaan. Landskap ekologie en omgewingsgeografie is ook hierby ingesluit.
Verwante onderwerpe: atmosfeer -- archipelago -- kontinent -- woestyn -- eiland -- landvorm -- oseaan -- see -- rivier -- meer -- ekologie -- klimaat -- grond -- geomorfologie -- biogeografie – Chronologie van geografie, paleontologie -- paleogeografie -- hidrologie
Menslike aardrykskunde
Die menslike of kultureel-politiese vertakking van aardrykskunde – ook genoem antropogeografie fokus op die sosiale wetenskappe, nie-fisiese aspekte van die manier waarop die wêreld georden is. Dit ontleed die manier waarop mense hulself aanpas tot die land en ander mense asook die makroskopiese veranderinge wat hulle in die wêreld teweeg bring. Die vak kan verder in die volgende breë kategorieë verdeel word: ekonomiese geografie, politiese geografie (insluitende geopolitiek), sosiale geografie (insluitende stedelike geografie, feministiese geografie en militêre geografie.
Aardrykskunde van die menslike omgewing
Gedurende die tydperk van omgewingsdeterminisme is aardrykskunde nie gedefinieer as die studie van ruimtelike verwantskappe nie, mar as die studie van die wisselwerking tussen die mens en sy natuurlike omgewing. Al het omgewingsdeterminisme uitgesterf bestaan daar steeds 'n sterk tradisie onder aardrykskundiges om die verwantskappe tussen die mens en natuur te ondersoek. Daar is twee ondervertakkinge van die mens-omgewingsgeografie: kulturele en politieke ekologie en risiko-gevaar navorsing.
Kultureel en politiese aardrykskunde
Kulturele ekologie het gegroei vanuit die werk van Carl Sauer in Aardrykskunde en vanaf 'n soortgelyke leerskool in antropologie. Dit het die ontleding van die menslike samelewings se aanpassings tot die natuurlike omgewing behels. Volhoubaarheidskunde is een belangrike gevolg van hierdie tradisie. Politiese ekologie het ontstaan toe sommige aardrykskundiges aspekte van kritiese aardrykskunde gebruik het om die verwantskappe tussen mag en hoe mense hulle omgewing benut te ondersoek. 'n Gesaghebbende studie deur Michael Watts het byvoorbeeld aangevoer dat hongersnode in die Sahel veroorsaak word deur veranderinge in die streek se politiese- en ekonomiese stelsel as gevolg van kolonialisme en die verspreiding van kapitalisme.
Risiko-gevaar navorsing
Navorsing oor risiko's het begin met die werk van die aardrykskundige Gilbert F. White, wat gepoog het om te verstaan waarom mense in rampgeteisterde vloedvlaktes woon. Sertdien het die gevaarstudieveld uitgebrei tot 'n multi-dissiplinêre veld waar beide natuurlike gevare (soos aardbewings) en tegnologiese gevare (soos kernreaktor versmeltings) ondersoek word. Aardrykskundiges wat risiko's bestudeer stel belang in die dinamika van die gebeurlikhede en hoe mense en gemeenskappe dit hanteer.
Historiese geografie
Die vertakking poog om te bepaal hoe die kulture kenmerke van die vele gemeenskappe regoor die planeet ontwikkel en ontstaan het. Studies van die landskappe is een van die sleutel fokuspunte van hierdie veld – baie inligting kan oor vroeë gemeenskappe afgelei word vanuit die impak wat hulle op hulle plaaslike omgewing gehad het.
Aardrykskundige tegnieke
Kartografie behels die voorstelling van die Aarde se oppervlakte met abstrakte simbole. Dit kan gesê word dat kartografie die bron was waaruit Aardrykskunde gegroei het. Kartograwe moet aardmeetkunde en redelik gevorderde wiskunde leer ken om te verstaan hoe die voorstelling van die Aarde op 'n simboliese kaart verdraai moet word om 'n akkurate voorstelling op 'n plat oppervlak te projekteer. Geografiese Inligtingstelsels is gemoeid met die stoor van inligting oor die Aarde vir latere outomatiese herwinning deur 'n rekenaar, op 'n akkurate manier geskik vir die doelwit van die inligting. GIS spesialiste moet rekenaarwetenskap en databasisstelsels verstaan. GIS so 'n omwenteling in die veld van kartografie veroorsaak dat byna al die kaarte deesdae met die hulp van een of ander vorm van GIS-sagteware geskep word.
Streekswetenskap
In die 1950's het die streekswetenskap beweging ontstaan onder leiding van Walter Isard en het gepoog om 'n meer kwantitatiewe en analitiese basis vir aardrykskundige vraagstukke daar te stel. Streekswetenskap behels die versameling kennis waarin ruimtelike dimensie 'n belangrike rol speel, soos streeksekonomie, hulpbronbestuur, liggingsteorie, stedelike- en streeksbeplanning, vervoer en kommunikasie, menslike geografie, bevolkingsverspreiding, landskapekologie en omgewingskwaliteit.
Nieu-Siberiese Eilande
Die Nieu-Siberiese Eilande (Russies: Новосиби́рские острова, Nowosibirskije Ostrowa; Jakoeties: Саҥа Сибиир арыылара, Saŋa Sibiir ariilara) is ’n eilandgroep noord van die Oos-Siberiese kus tussen die Laptef-see en die Oos-Siberiese See noord van Sacha (Jakoetië).
Eilande
Die eintlike Nieu-Siberiese Eilande, of Anzjoe-eilande, met ’n oppervlakte van sowat 29 000 km², bestaan uit:
Suidwaarts en nader aan die Siberiese vasteland is die Ljachofskije-eilande (6 095 km²):
Die klein De Long-eilande (228 km²) lê noordoos van Nowaja Sibir. Hierdie eilande word dikwels nie beskou as deel van die Nieu-Siberiese Eilande nie:
Die Nieu-Siberiese Eilande is laag geleë. Die hoogste punt is die berg Malakatin-Tas op Kotelni-eiland (374 m bo die seevlak).
Klimaat
Die klimaat is arkties en bitter koud. Sneeu kom nege maande van die jaar voor. Die gemiddelde temperatuur in Januarie is van -28 °C tot -31 °C.
In Julie hou koue water van die Noordelike Yssee die temperature aan die kus laag: die gemiddelde maksimum temperatuur is van 8 °C to 11 °C en die gemiddelde minimum van -3 °C tot 1 °C. In die binneland is die temperature in Julie onderskeidelik 16 °C tot 19 °C en 3 °C tot 6 °C. Die reënval is tot 132 mm per jaar.